龍化

龍化係中國河北保定安新嘅鄉，離高陽縣城20公里，鄉政府駐北龍化村。龍化面積51.4平方公里，人口3.1萬人。農業上出產小麥、粟米、花生，工業有塑料加工、服裝、農機配件、紡織。

地理 
龍化位於保定邊緣，東面係滄州任丘，東南係龐口，南面係小王果莊，西面係蒲口。龍化地勢低平，境域地勢由西南向東北傾斜。轄境東西最長10.8公里，南北最遠8.6公里。境內有瀦龍河自南向北流過，係季節性河流。

史 

龍化嘅名源自瀦龍河，傳說喺顓頊時，有豬化爲龍而變成呢條河，所以叫豬龍河，後來寫成瀦龍河。龍化臨近呢條河，而且本身就喺條河嘅舊河道，個名就源自呢個傳說，而啲村根據相對方位，分成北、南、西三條龍化村。明清時龍化一帶屬高陽嘅龍化社，民國時分屬高陽一區、五區。1958年公社化時，呢度屬舊城人民公社。

龍化喺1961年建置，初時叫北龍化，當時叫北龍化人民公社，由舊城公社分出，同時而家轄境有部份屬舊城公社。之後直到1984年改爲北龍化鄉，不過到當年12月就改名叫龍化鄉。1996年2月1號鄉鎮合併，龍化併入咗原先屬舊城鎮嘅西良澱、齊王莊呢兩條村，之後個建置延續到而家。

由於政府規劃咗雄安新區，龍化劃咗入新區範圍內，喺2018年4月20號，龍化由高陽縣過畀安新縣，隨之亦變咗政區代碼。

政區 
龍化轄16條村。
村：北龍化、南龍化、西龍化、南佛堂、北佛堂、南教臺、大教臺、孟仲峰、三坊子、張莊、石氏、良村、擁城、梅果莊、齊王莊、西良澱

攷 

類:保定政區